
Sadama tee 9 maaüksuse Narva linna 

munitsipaalomandisse taotlemine ja 
maaüksusele katastriüksuse sihtotstarbe määramine 
Narva Linnavalitsus otsustab:

1. Taotleda Narva Linnavolikogu ees otsuse “Sadama tee 9 maaüksuse Narva linna munitsipaalomandisse taotlemine ja maaüksusele katastriüksuse sihtotstarbe määramine” 
vastuvõtmist.
2. Volitada Arhitektuuri ja Linnaplaneerimise Ameti peaarhitekti direktori ülesannetes Peeter Tambut nimetatud küsimust ette kandma Narva Linnavolikogus.

     Tarmo Tammiste
                        

     Linnapea                                           Ants Liimets

                                                               Linnasekretär

Sadama tee 9 maaüksuse Narva linna 

munitsipaalomandisse taotlemine ja 
maaüksusele katastriüksuse sihtotstarbe määramine 

1. Asjaolud ja menetluse käik 
Muldkindlustuse (5.raveliin), mis on osa arhitektuurimälestisest „Narva linnakindlustused, 14.saj.-1863“ (kultuurimälestiseks tunnistatud Kultuuri- ja haridusministri 13.11.1997.a määrusega nr 73), teenindamiseks moodustatakse maaüksus Sadama tee 9 pindalaga 19 600m2. Antud maale on koostatud munitsipaalomandisse taotletava maa asendiplaan (lisa 1).

Linna üldplaneeringu kohaselt (kehtestatud Narva Linnavolikogu 28.11.2001.a määrusega nr 92/49) on maaüksuse sihtotstarve sotsiaalmaa- üldkasutatav maa.

Tegevus “Puhketsoonide ja tänavate korrastamine“ on sisse kantud Narva linna arengukavasse 2008-2015 (strateegiline eesmärk 1.2: elukeskkonna infrastruktuur on parandatud, tegevussuund 1.2.1, ülesande 1.2.1.2).

Sadama tee 9 maaüksus ei haara enda alla maad, millele oleks esitatud avaldusi selle maa tagastamiseks. Ei ole esitatud avaldusi selle maa ostueesõigusega erastamiseks ega ka riigiomandisse jätmiseks.

Antud maa-ala hooldab Linnavara- ja Majandusamet. Linnavara- ja Majandusamet 19.10.2009.a kirjaga nr 2-6/4114 taotleb moodustada haljasalade inventariseerimiseks ja passistamiseks katastriüksused.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa. 

2.3 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.4 Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord” ning Narva Linnavolikogu 28.11.2001.a. määrusega nr 92/49 kehtestatud linna üldplaneeringust.

3. Otsus
3.1 Taotleda Narva linna munitsipaalomandisse Sadama tee 9 maaüksus (lisa1), ligikaudse 
pindalaga 19 600 m2.

3.2 Määrata Sadama tee 9 maaüksusele katastriüksuse sihtotstarbeks 

sotsiaalmaa – üldkasutatav maa (017;Üm).

4. Rakendussätted

4.1 Linnavalitsusel esitada maavanemale punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel punktis 3.1  nimetatud katastriüksus ja kinnitada piirid ning esitada katastritoimikud registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates  jõustumisest.

Mihhail Stalnuhhin

Linnavolikogu esimees

